OzLabs/hebrew-wiki-articles huggingface dataset:
ח'אן ארנבה

ח'אן ארנבה () היא עיירה בדרום סוריה, חלק מנהלית ממחוז קוניטרה בגולן הסורי. העיירה ממוקמת מחוץ לאזור בו יושב כוח הפיקוח על ההפרדה של האומות המאוחדות. היישובים הסמוכים כוללים את סאסא' מצפון מזרח, קוניטרה מדרום מערב, ג'ובטה אל-ח'שאב מצפון מערב, וכן הכפרים הצ'רקסים ביר אל-עג'ם ובריקה מדרום. על פי נתוני הלשכה המרכזית לסטטיסטיקה של סוריה, חאן ארנבה מנתה כ-7,375 תושבים במפקד האוכלוסין של 2004 (טרום מלחמת האזרחים בסוריה).

== היסטוריה ==
=== קרב ח'אן ארנבה במלחמת יום הכיפורים ===
ב-11 באוקטובר 1973, כחלק ממלחמת יום הכיפורים ולאחר בלימת הצבא הסורי ברמת הגולן, הוחלט בצה"ל להעביר את הלחימה לשטח סוריה. אוגדה 210, בפיקודו של אלוף דן לנר, תקפה מאזור קוניטרה מזרחה, ויועדה לכבוש את ח'אן ארנבה.

התכנית דרשה מאוגדה 210 לנוע במהירות ולפרוץ דרך ההגנות הסוריות. ההתקפה החלה בשעה 13:00, וכללה ריכוך ארטילרי מקדים. הכוחות הישראליים נתקלו בהתנגדות עזה באזור ח'אן ארנבה. הסורים הפעילו אש ארטילרית כבדה, טנקים שירו מעמדות חפורות וחוליות נ"ט ניידות, שהפכו את התקדמות צה"ל לאתגר גדול.

חטיבה 179 בפיקוד אל"ם רן שריג, שהובילה את ההתקפה, נתקלה במתחם מבוצר ומוכן היטב. החטיבה ספגה אש כבדה ואיבדה את מרבית הטנקים שלה, אך טנקים בודדים הצליחו להגיע לח'אן ארנבה. בשעה 15:00 הוטלה למערכה חטיבה 679 תחת פיקודו של אל"ם אורי אור. יחד עם חטיבה 679 הצליחו הכוחות להשתלט על אזור ח'אן ארנבה עד הערב ולכבוש אותו. טיהור האזור ופינוי הפצועים נמשך בלילה על ידי גדוד צנחנים מחטיבה 317.

ב-12 במרץ 2024 כחלק מהחזית הצפונית במלחמת חרבות ברזל פרסם דובר צה"ל תקיפת אווירית של תשתיות צבאיות של צבא סוריה אשר היו בשימוש ארגון הטרור חזבאללה בח'אן ארנבה.

== הערות שוליים ==

קטגוריה:סוריה: יישובים
ג'יימס פונדר

ג'יימס פונדר (באנגלית: James Ponder; ) היה פוליטיקאי אמריקאי מדלאוור, איש המפלגה הדמוקרטית, שכיהן כחבר בית הנבחרים של דלאוור בשנים 1857–1859, כחבר הסנאט של דלאוור בשנים 1865–1869, וכמושל דלאוור ה-42 בשנים 1871–1875.
==ראשית חייו==
ג'יימס פונדר נולד ליד מילטון שבדלאוור, כבנם של ג'ון והסטר מילבי פונדר. ב-1851 הוא נשא לאישה את סאלי וופלס, ולשניים נולדו ארבעה ילדים. פונדר ירש את עסקי אביו והרחיב אותם לעסקי בניית ספינות, חקלאות ובנקאות.
==קריירה פוליטית==
פונדר נבחר לבית הנבחרים של דלאוור, וכיהן בו בשנים 1856–1859. בשנים 1865–1869 הוא כיהן כחבר הסנאט של דלאוור, ובמושב האחרון לכהונתו בסנאט הוא היה יושב ראש הבית. ב-1870 הוא נבחר כמושל דלאוור לאחר שהביס את המועמד הרפובליקני תומאס בון קורסי, וכיהן בתפקיד מ-17 בינואר 1871 ועד 19 בינואר 1875.

בחירות 1870 היו ההזדמנות הראשונה של האפרו-אמריקאים להצביע בבחירות בדלאוור, ותקופת כהונתו של פונדר עמדה בצילה של תגובה מתמשכת לשינוי זה. פונדר עצמו לא תמך בשום פנים ואופן בשינוי, באומרו לאספה הכללית של המדינה שהממשלה הפדרלית שגתה כאשר הרחיבה את זכות הבחירה ל"כושים הבלתי מחונכים". במערכת הבחירות הוצגו רשימות בוחרים מזויפות אשר למעשה שללו את זכות ההצבעה מרוב האפרו-אמריקאים, וכתוצאה מהן לכל המושבים באספה הכללית נבחרו נציגי המפלגה הדמוקרטית. בתגובה, שלח שנתיים לאחר מכן נשיא ארצות הברית יוליסס ס. גרנט כוחות פדרליים לבצע פעולות שיטור במהלך הבחירות, ובכך עלה בידם של רפובליקנים אחדים להיבחר, אך ללא ספק הוא הגביר את המרירות של תושבי דלאוור כלפי הממשלה הפדרלית וכלפי תומכי הרפובליקנים במדינה. התוצאה המיידית של הטלת מס הגולגולת ושל "חוק ההערכה " (Assessment Act) של 1873, שלמעשה אפשר לגובי המס את היכולת להוציא אנשים מרשימת המצביעים, לכאורה על כך שלא שילמו את מיסיהם, והפך עבור אלו שהוצאו מהרשימה את משימת החזרתם אליה לכמעט בלתי אפשרית.

תקופת כהונתו של פונדר כמושל עמדה גם בסימן ההרחבה של משרדי הממשלה למה שכיום ידוע כ"בית המדינה הישן", ושיפוץ יסודי שלו שכלל את ההתקנה הראשונה בו של מערכת חימום ומנורות גז. הצעד השנוי ביותר במחלוקת במהלך תקופת כהונתו הייתה מינויו של גיסו, הסנאטור לשעבר וילארד סולסברי כנשיא בית המשפט העליון של היושר. סולסברי עזב את הסנאט בחרפה לאחר שהסתבך בבעיות שתייה, הבטיח לפונדר שישנה את דרכיו אם ימונה לתפקיד, ועמד במילתו.
==מותו==
ג'יימס פונדר נפטר במילטון ב-5 בנובמבר 1897. הוא נטמן בבית הקברות המתודיסטי אפיסקופלי שבעיר.

ביתו שבמילטון הוכנס ב-1973 אל המרשם הלאומי של מקומות היסטוריים.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/230/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, p. 230.
</div>

==קישורים חיצוניים==
* [https://www.nga.org/governor/james-ponder/ ג'יימס פונדר] באתר אגודת המושלים הלאומית 
* [https://politicalgraveyard.com/bio/ponce-ponder.html#466.91.45 ג'יימס פונדר] באתר The Political Graveyard 
* 

==הערות שוליים==

קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של דלאוור
קטגוריה:אמריקאים שנולדו ב-1819
קטגוריה:אמריקאים שנפטרו ב-1897
אירוויזיון הילדים 2024

אירוויזיון הילדים 2024 אמורה להיות המהדורה ה-22 של אירוויזיון הילדים, המאורגנת על ידי איגוד השידור האירופי והשדרן המארח . התחרות תתקיים ב-16 בנובמבר 2024 בקאחה מחיקה במדריד, ספרד, זאת לאחר שהגיעה בשנה החולפת למקום השני.

== עיר מארחת ==
בניגוד לתחרות האירוויזיון, המדינה הזוכה באירוויזיון הילדים של השנה הקודמת לא מקבלת באופן אוטומטי את הזכות לארח את המהדורה הבאה. עם זאת, מאז 2011 (למעט 2012, 2015 ו־2018) נהוג לתת לזוכים לקחת על עצמם את תפקיד האירוח, ומאז 2019, למדינה הזוכה יש זכות סירוב לאירוח התחרות הבאה.<ref></ref>

צרפת זכתה בתחרות בשנה החולפת בשנה השנייה ברציפות. השדרן הצרפתי הודיע כי יתנהלו שיחות עם איגוד השידור האירופי בנוגע לאירוח התחרות ב-2024, מכיוון שמדינות רבות הביעו עניין והיא לא רצתה "מונופול צרפתי על האירוויזיון הילדים", לאחר שכבר אירחה את האירוע פעמיים בשלוש שנים;<ref></ref> צרפת בחרה בסופו של דבר לא לארח ב-2024. ספרד, שסיימה במקום השני בתחרות 2023, הוכרזה כמדינה המארחת לשנת 2024 ב-14 בפברואר 2024.<ref name="spain"></ref>

=== שלב הגשת הצעות ובחירת עיר מארחת ===
עם אישור ספרד כמדינה המארחת לשנת 2024, הודיעה ולנסיה כי תציע לארח את התחרות בעיר. מאז 2022, הקהילה האוטונומית מארחת את בנידורם פסט, הגמר הלאומי של ספרד לאירוויזיון.<ref></ref> ראש עיריית ברצלונה, ז'אומה קולבוני, הביע עניין לארח את האירוע בעיר,<ref></ref> ואחריו ראש עיריית מאלגה, פרנסיסקו דה לה טורה.<ref></ref> גם מדריד, גרנדה וסרגוסה הודיעו על נכונותן לארח את התחרות.<ref></ref><ref name="bid"></ref> ראש המשלחת הספרדית לתחרות, אמר כי רשות השידור קיבלה מספר הצעות וכי ההחלטה תתקבל במהלך השבועות הבאים.<ref></ref> דווח כי ולנסיה, ברצלונה, מלגה, גרנדה וסרגוסה הגישו הצעה רשמית עד אמצע מרץ 2024.<ref name="bid" /><ref></ref>

ב-10 במאי 2024, במהלך שבוע אירוויזיון 2024, נערכה מסיבת עיתונאים של רשת השידור RTVE ואיגוד השידור האירופי. במהלכה נחשפה העיר המארחת, מדריד, והאולם שבו תיערך התחרות, קומפלקס אולמות הספורט קאחה מחיקה.<ref></ref><ref></ref><ref></ref>

== המדינות המשתתפות ==
כדי שמדינה תהיה זכאית להשתתפות פוטנציאלית בתחרות, היא צריכה להיות חברה פעילה ב-EBU.<ref></ref>

נכון ל-21 באוגוסט 2024, 16 מדינות אישרו השתתפות:
{| class="wikitable"
|+
!מדינה
!שפה
!אומן
!שיר
!תרגום לעברית
|-
|אוקראינה
| colspan="4" |ייבחר בספטמבר 2024
|-
|איטליה
| colspan="4" |ייבחר בספטמבר 2024
|-
|אירלנד
|
|ייבחר ב-13 באוקטובר 2024
|
|
|-
|אלבניה
| colspan="4" |ייבחר ב-27 בספטמבר 2024
|-
| אסטוניה
|
|אנאבל אטס
|
|
|-
| ארמניה
|
|
|
|
|-
| גרמניה
|גרמנית, אנגלית
|ביארן
|Save the Best for us
|תשמרי את הטוב בשבילנו
|-
|גאורגיה
|
|אנדריה פוטקראדזה
|
|
|-
|הולנד
| colspan="4" |ייבחר ב-21 בספטמבר 2024
|-
|מלטה
| colspan="4" |ייבחר ב-21 בספטמבר 2024
|-
| מקדוניה הצפונית
|
|אנה ונצ'בסקה ואלכסיי איוונובסקי
|
|
|-
| פורטוגל
|
|ויקטוריה ניקול
|
|
|-
| צרפת
|
|
|
|
|-
| ספרד
|
|קלואי דה לה רוסה
| colspan="2" |ייחשף ב-6 בספטמבר 2024
|-
| פולין
| colspan="4" |ייבחר ב-29 בספטמבר 2024
|-
| קפריסין
|
|מריה פיסארידס
|
|
|}

== קישורים חיצוניים ==

* 

==הערות שוליים==

2024
קטגוריה:2024 במוזיקה
נפת בעלבכ

נפת בעלבכ (בערבית: قضاء بعلبك) היא נפה מנהלית במחוז בעלבק-הרמל במזרח לבנון, ובה שוכנת בירת המחוז, העיר בעלבכ.

== שטח ==
נפת בעלבכ היא הנפה הגדולה ביותר בשטחה, מבין הנפות בלבנון, בשטח כולל של 2,319 קמ"ר, 22.3% מכלל שטחה של לבנון (10,400 קמ"ר).

== אוכלוסייה ==
ב-31 דצמבר 2017 חיו בנפה 387,935 איש, שהם כ-7% מכלל האוכלוסייה בלבנון (5,416,225 נפש).

מספר זה מהווה 84.7% מתוך כלל אוכלוסיית מחוז בעלבכ-הרמל (457,932 נפש).

נפת בעלבכ

== יישובים במחוז ==

==קישורים חיצוניים==

== הערות שוליים ==

קטגוריה:לבנון: נפות
סך מוצקים מומסים

סך מוצקים מומסים הוא מדד של איכות מים המייצג את הסך הכולל של חומרים אורגניים ותרכובת אי-אורגנית במים, בצורה מולקולרית, מיוננת או מיקרו-גרגירית. מכיוון שסך המוצקים המומסים כולל את כלל החומרים הזרים במים, בין אם הם גורמים הפוגעים בבריאות האדם ובין אם לאו, סך המוצקים המומסים הוא מדד אורגנולפטי של המים ולא מדד בריאותי. על כן, בישראל, מדידת סך מוצקים מומסים של מקורות מים נדרשת בישראל רק פעם בחמש שנים.

==חומרים עיקריים==
סך המוצקים המומסים מודד בעיקר מלחים אי-אורגניים, מבוססי סידן, מגנזיום, נתרן ואשלגן, וכן קרבונט, מימן קרבונט, אניוני כלוריד, סולפט וחנקה. כן כלולים בסך המוצקים המומסים חומרים אורגניים שלרוב מהווים מיעוט בסך הכולל.

==סולם ערכים==
מאמרים שונים ממשתמשים ברמות שונות, כמו 1,000 ו-1500 מ"ג לליטר, של סך מוצקים מומסים כסף של תקינות מים. טיוטת תקן ישראלי למערכות מים מגדיר ערכים של 200–1500 מ"ג לליטר כסבירים.

מסמך של ארגון הבריאות העולמי משנת 1996 קבע את הציונים הבאים לערכי סך מוצקים מומסים של מים, בעקבות מבחני טעימה:
*מצוין - עד 300 מ"ג לליטר
* טוב - בין 300–600 מ"ג לליטר
* סביר - בין 600–900 מ"ג לליטר
* ירוד - בין 900–1200 מ"ג לליטר
* פסול - מעל 1200 מ"ג לליטר

==מדידה==
השיטה העיקרית המשמשת למדידת סך המוצקים המומסים היא על ידי מדידת מוליכות חשמלית והמרת הערכים לערכי סך מוצקים מומסים בעזרת טבלת המרה המבוססת על סוג המים. שיטה נוספת למדידת סך המוצקים המומסים היא על ידי מדידת כל חומר בנפרד וחיבור כלל הערכים הנמדדים.

==שינוי==
ניתן להוריד את סך המוצקים המומסים במים בשיטות שונות של התפלה. אפשר להשיג מים ברמה רצוייה של סך מוצקים מומסים על ידי מיהול של מים ברמות שונות של סך מוצקים מומסים. שיטות לריכוך מים קשים אינן מורידות את סך המוצקים המומסים במים אלא רק משנות את סוג המוצקים.

==קישורים חיצוניים==

==הערות שוליים==

קטגוריה:אינדיקטורים
קטגוריה:זיהום מים
גלעד כהן (עיתונאי)

גלעד כהן (נולד ב-30 באוקטובר 1986) הוא עיתונאי ישראלי המשמש כתב לענייני ירושלים בידיעות אחרונות ובאתר ynet.

== ביוגרפיה ==
נולד במושב תקומה בעוטף עזה, למשפחה דתית. אביו, ציון, הוא חקלאי ואיש עסקים, לשעבר בעלים של חברת תומטק, ואימו טובה, עבדה במשך שנים כמורה-מחנכת.

למד בבית ספר דע"ת בקיבוץ סעד ולאחר מכן בישיבה תיכונית לאומנויות 'דביר' בירושלים, לאחריה למד במשך שנה וחצי במכינה הקדם צבאית בבית יתיר.

בשנת 2006, התגייס כהן לפלחה"ן גבעתי והשתתף במספר מבצעים ברצועת עזה, בהם מבצע עופרת יצוקה וצוק איתן.

== קריירה ==
לאחר סיום לימודיו לתואר ראשון באוניברסיטה העברית במדע המדינה ובלימודי האסלאם והמזרח התיכון ב-2016, החל לעבוד בחדר החדשות של רשת ב' כעורך דיגיטל וברדיו ירושלים כעורך תוכנית הבוקר שהגיש אבי רצון ובהמשך, כעורך התכנית שמגיש עופר חדד. בשנת 2017, החל כהן לשמש ככתב חדשות באתר 'כיפה'<ref></ref>. שם חשף כי רוצח מיכל סלה, אלירן מלול, קרא לעזרה כמה ימים לפני הרצח<ref></ref>.

בשנת 2019, החל כהן לשמש ככתב לענייני משטרה בירושלים של ynet וידיעות אחרונות, ובשנת 2022, מונה לכתב ירושלים ומשפט. בין חשיפותיו, יחד עם הכתב חיים גולדיטש, ניתן למנות את פרשת הבדיקות הפיראטיות של מד"א בתקופת הקורונה, התכנית הפלסטינית לירושלים, הסכנה מגשר המוגרבים ברחבת הכותל המערבי, והחשש לשחיתות בכפר חב"ד.

כהן פרסם עוד שורה של כתבות ביניהם, המסמכים הראשונים של שוק מחנה יהודה, סודו של מואיז הקטן, קיום ראיון עם יונתן פולארד אחרי מות אשתו, ואת תוכנית הבניה של מעון ראש הממשלה בבלפור שהוצגו ברשת.

כהן סיקר בין היתר אירועים חשובים כמו משפט נתניהו<ref></ref>, הפגנות בלפור וההפגנות בעקבות מותו של אהוביה סנדק.

== קריירה מוזיקלית ==
כהן הופיע תחת השם 'גילו כהן'.

בשנת 2011, הוציא אלבום מוזיקה בשם 'יורה' עם שירים שכתב והלחין ומספר שירים בהם 'צלילה חופשית', 'ארץ לא זרועה', ו'ילד בגן מחייך' אשר הושמעו ברשתות ישראליות שונות. בשנת 2023, בעת שירותו במילואים הוציא כהן את השיר 'נקצור ברינה' שזכה להשמעה בגלגלצ.

== חיים אישיים ==
מתגורר בשכונת קטמונים בירושלים, נשוי ואב לשתי בנות.

== קישורים חיצוניים ==

* 

== הערות שוליים ==

קטגוריה:עיתונאים ישראלים
קטגוריה:קטמונים: אישים
קטגוריה:תקומה: אישים
קטגוריה:בוגרי מכינות קדם-צבאיות
קטגוריה:ישראלים שנולדו ב-1986
מפרץ המרגלים

מפרץ המרגלים (בפולנית: Zatoka szpiegów) היא סדרת טלוויזיה פולנית מסוגת הדרמה ההיסטורית ששודרה בטלוויזיה הפולנית בינואר 2024.
==תקציר עלילת הסדרה==
בשנות ה-40 של המאה ה-20, קצין אבווהר נאצי מגלה את מוצאו הפולני ומחליט להפוך למרגל לטובת בעלות הברית. מוטלת עליו המשימה להשיג מידע מודיעיני על הקריגסמרינה במהלך הקרב המתמשך על האוקיינוס האטלנטי.

==שחקנים ודמויות==
*ברטוש גלנר - פרנץ ניומן
*קרולינה קומינק - גרטה
* מריוש בונשבסקי - המפקד קסלר
* ויקטוריה סופרין - אילזה
*מיכאל באליקי - אנגל
*מריה שווילפה - אנה
*אנה רדוואן - רוזה, אמו של פרנץ
*קרול ביסקופ - סטאז'ק
*קרול פוצ'ק - יוהאן
*אנה קרשצ'מרזי'ק
==הפקה==
צילומים הסדרה נערכו ב-5 במאי 2023 בגדנסק ולאחר מכן עברו לגדיניה ולסופוט. הצילומים הושלמו עד יוני 2023.
==קישורים חיצוניים==

== הערות שוליים ==

קטגוריה:הריגול בתרבות ובאמנות
קטגוריה:סדרות טלוויזיה פולניות
טאראס קומפניצ'נקו

טאראס קומפניצ'נקו (באוקראינית: Тарас Компаніченко; נולד 14 בנובמבר 1969 בקייב, הרפובליקה הסובייטית הסוציאליסטית האוקראינית) הוא אמן הקלטות אוקראיני, ומנגן בכלי נגינה מסורתיים כמו קובזה, בנדורה ולירה (אנ), מלחין וזמר-יוצר. <ref></ref> הוא חבר פעיל בארגון Kobzarskyi Tsekh (איגוד אמני הקובזה) וכן בלהקות המוזיקה הקדומה "Chorea Kozacka" ו"Sarmatica". הוא השתתף באופן פעיל במהפכה הכתומה שהתרחשה באוקראינה מנובמבר 2004 עד ינואר 2005 וכן ביברומאידאן בשנים 2013–2014. הוא קיבל את תואר אמן מוערך של אוקראינה(אנ) וחתן פרס ואסיל סטוס .<ref></ref>

במקור קומפניצ'נקו למד ציור ותולדות האמנות, אך הוא ויתר על קרירה זאת לטובת המוזיקה. בעקבות הפלישה הרוסית לאוקראינה, הוא התגייס והצטרף לחטיבת ההגנה הטריטוריאלית ה-241 של צבא אוקראינה. <ref></ref>

== קישורים חיצוניים ==

* [https://web.archive.org/web/20070928041211/http://www.panterra.com.ua/review/1/kompanichenko.htm Спадкоємець українських мудреців – інтерв'ю]
* [http://kharkivkobza.narod.ru/Kyryl.html Інтерв`ю s Тарасом Компаніченком про перспективи традиційного музикування в автентичних sпівоценких]

== הערות שוליים ==

קטגוריה:מבצעים בכלים אותנטיים
קטגוריה:מלחינים אוקראינים
קטגוריה:ילידי 1969
Hakucho

Hakuchō (ידוע גם כ- Cosmic Radiation Satellite (CORSA-b)) היה טלסקופ שפעל בתחום קרני רנטגן והיה טלסקופ חלל יפני ראשון בתחום זה. הוא היה זהה לוויין CORSA ששיגורו נכשל בשנת 1976 עקב בעיה במשגר. הלווין קיבל את שמו (שפירושו ביפנית "ברבור") לאחר שיגורו).

הלוויין פעל כ-4 שנים. מספר שנים הוא פעל במקביל לטלסקופ החלל איינשטיין האמריקאי ו-Tenma היפני.

==משימה==
הטלסקופ שוגר ב-21 בפברואר 1979 ממרכז החלל אוצ'ינורה בעזר משגר M-3C. הוא פותח על ידי מכון החלל ומדעי אווירונאוטיקה שהיה חלק של אוניברסיטת טוקיו. הלוויין פעל בגובה של כ-550 ק"מ.

על המכשיר הותקנו 3 מכשירים שכללו 11 רגשים:
* VSX (Very Soft eXperiment) כלל 4 רגשים בתחום kEv 1- eV 0.1 בשטח 77 סמ"ר כל אחד.
* SFX (SoFt x-ray eXperiment) כלל 6 רגשים בתחום kEv 30- eV 1.5 בשטח 69 סמ"ר כל אחד.
* HDX (HarD X-ray experiment) כלל רגש בתחום kEv 100- eV 10 בשטח 49 סמ"ר.

בזמן פעילותו התגלו מקורות קרני רנטגן חדשים, בוצע תצפית ארוך טווח של כוכבים ניטרוניים והתגלו מקורות של התפרצויות קרני רנטגן.

== קישורים חיצוניים ==

* [https://web.archive.org/web/20061012155036/http://www.isas.jaxa.jp/e/enterp/missions/complate/hakucho.shtml תיאור פעילות]
* [https://heasarc.gsfc.nasa.gov/docs/hakucho/hakucho.html נתונים מאתר נאס"א]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים יפניים
שלום הכהן (רב תוניסאי)

רבי שלום דניאל יהודה הכהן (ב' באייר התקצ"ה, 1835 - י"ח בתשרי התרפ"ו, 6 באוקטובר 1925) היה רב ופוסק באי ג'רבה ורבה הראשון של העיר זרזיס. בן לשושלת כהן אברי"ש, ואביו של רבי כלפון משה הכהן.

== קורות חייו ==
נולד לאביו רבי משה הכהן בנו של רבי שאול הכהן. בילדותו למד תורה מפי רבי כליפה עידאן, ומפי אחיו הגדול רבי דוד הכהן, ואף הספיק ללמוד מפי סבו רבי שאול הכהן בעל הלחם ביכורים, שהתגורר באותה עת ברובע הקטן ("חארה צג'ירה"). נשא לאשה את תראכי בתו של רבי יוסף הכהן אב"ד ג'רבה. רבי שלום היה בקי בכל מקצועות התורה, וגם במחקר ובמדעים כפי שהעיד נחום סלושץ על מפגשם, בספרו "האי פליא": .

=== עסקיו במסחר ===
כמו רוב תלמידי החכמים באותה תקופה סירב להתפרנס מלימוד התורה, ועסק במסחר לפרנסתו. עסקיו הצליחו והוא הפך לאחד מעשירי ג'רבה ובעל קרקעות רבות גם מחוץ לאי. בעקבות הצלחתו הקפיד לפרנס רבנים אחרים. בין הרבנים שהחזיק ניתן למנות את רבי יעקב הכהן גדישא ואת רבי דוד הכהן גישא, האחרון גם קרא לספרו "שלום דוד" כהכרת הטוב.<ref></ref>

בשנת התרכ"ה (1864) סבלו יהודי האי מפרעות חוזרות ונשנות מערביי המקום בהנהגת שודד מקומי בשם "אבו אלגול", הפרעות פסקו רק לאחר התערבותו של הביי, באחד מהפרעות האלו איבד רבי שלום את רוב רכושו וירד מנכסיו.

=== הרבנות בזרזיס ===
גם לאחר ירידתו מנכסיו המשיך להתגורר בג'רבה, ולאחר מכן עבר לעיר גאבס למספר שנים, עד שנת התרנ"ב (1891). בשנה זו נוסדה העיר זרזיס והיהודים שעברו לשם ביקשו מרבי שלום לכהן כרבם, והוא נעתר להם. כמו כן באותה עת מונה בנו לשוחט ובודק בעיר בגיל 17, אך לאחר בקשת רבני האי ג'רבה ובראשם רבי משה עידאן, שב בחזרה לאי כדי להמשיך בלימודיו. בכהונה זו שימש רבי שלום ברציפות עד שנת התרפ"ג (1923)

=== עלייה לארץ ישראל וההתיישבות בטבריה ===
בחודש סיוון התרפ"ג החל את מסע עלייתו לארץ ישראל, והתיישב בעיר טבריה בה התגורר עד י"ח בתשרי התרפ"ו ה-6 באוקטובר 1925, יום פטירתו, הוא נקבר בבית הקברות היהודי העתיק שבטבריה.<ref></ref><ref></ref>בית העלמין העתיק בטבריה
== ספריו ==
רבי שלום חיבר מספר רב של חיבורים בשלל המקצועות התורניים, על סגנון חיבוריו כתב הרב מאיר מזוז: .<ref>בהקדמה לספר דרכי משה</ref>
* ברכה ושלום ספר מוסר על מדות והנהגות, נדפס לאחר מותו.
* צדק ושלום ספר דרושים ומוסר.<ref></ref>
* חיים ושלום דברי מוסר ומדות. נדפס בג'רבה בשנת התרפ"ד.<ref></ref>
* חפץ יקר ביאור מצוות התורה השייכים לזמן הזה. נדפס בג'רבא בשנת תרע"ז.<ref></ref>
* נהר שלום חידושים על התורה, נדפס יחד עם הספר "יד שאול" לרבי שאול הכהן סבו.<ref></ref>
* ברית שלום ארבעה חלקים הכוללים קיצורי דינים ומנהגים בשולחן ערוך.
* שערי שלום

==קישורים חיצוניים==

== הערות שוליים ==

קטגוריה:רבנים ג'רבאים
קטגוריה:משפחת כהן אברי"ש
קטגוריה:מחברי ספרי שו"ת
קטגוריה:מחברי ספרי חידושים על התורה
קטגוריה:ילידי 1834
קטגוריה:נפטרים ב-1925
דומיניק סקוט קיי

דומיניק סקוט קיי (באנגלית: Dominic Scott Kay נולד ב-6 במאי 1996<ref name="goodyear"></ref>) הוא שחקן, במאי, איש עסקים וזמר אמריקאי.

== קריירה ==
בשנת 2002 שיחק בסרטו של סטיבן ספילברג, דו"ח מיוחד.

בשנת 2006 דיבב את קולו של ווילבר בסרט האנימציה חוות הקסמים, ובסצנת הפוסט-קרדיטים של שודדי הקאריביים: סוף העולם בתור הנרי טרנר, בנם של ויל טרנר (אורלנדו בלום) ואליזבת סוואן (קירה נייטלי). בשנת 2008 דיבב את קולו של אדם בסרט האנימציה חברים בשלג.

הוא גם הופיע בעונה החמישית של המהדורה האמריקאית של תוכנית המציאות The Voice.

קיי ביים וכתב סרט קצר בכיכובו של קווין בייקון בשם Saving Angelo, סיפור המבוסס על האירועים האמיתיים של כלב נטוש שנותר למוות בצד הדרך שהוא ומשפחתו הצילו ב-2003. הוא גם כתב וביים סרט קצר נוסף, הבקתה של סבא.<ref name="goodyear" />

בשנת 2021 שיחק במותחן "Red Stone".

== יזמות ==
קיי הוא יזם, בעל מספר חברות בידור. <ref></ref> הוא ידוע כחובב בעלי חיים,<ref name="goodyear" /> והוא שגריר StarPower של קרן Starlight Children . <ref></ref>

==קישורים חיצוניים==

==הערות שוליים==

קטגוריה:משתתפי The Voice
קטגוריה:שחקני קולנוע וטלוויזיה אמריקאים
קטגוריה:תסריטאים אמריקאים
קטגוריה:במאים אמריקאים
קטגוריה:יזמים אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1996
מוחייביב

מוּחַייבִּיבּ (; בתעתיק מדויק: מחיביב) הוא כפר קטן בנפת מרג' עיון בדרום לבנון השוכן קרוב לגבול ישראל–לבנון במרחק של כ-5 ק"מ מקיבוץ יפתח וכ-6 ק"מ מקיבוץ מלכיה. אדוארד הנרי פאלמר ציין כי מקור השם ב"נבי מוחייביב", במשמעות הנביא מוחייביב, קרי הנביא אהוב,<ref>Palmer, 1881, p. [https://archive.org/stream/surveyofwesternp00conduoft#page/92/mode/1up 92]</ref> בהתייחס אולי למקאם בנימין.

== היסטוריה ==
בשנת 1881 תיארה מפת הקרן לחקר ארץ ישראל את הכפר כ"כפר קטן מסביב לאבן בשם 'נבי', שבו כשבעים מוסלמים, ואשר ממוקם על ראש הרכס, עם זיתים ואדמה לעיבוד; יש שני בורות מים בכפר".<ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/202/mode/1up 202]</ref>

== קישורים חיצוניים ==
* סקר פלסטין המערבית, מפה 4: [http://www.iaa-archives.org.il/zoom/zoom.aspx?folder_id=93&type_id=6&id=8367 IAA], [http://commons.wikimedia.org/wiki/File:Survey_of_Western_Palestine_1880.04.jpg Wikimedia Commons]

== הערות שוליים ==

קטגוריה:מחוז א-נבטיה: יישובים
קטגוריה:רצועת הביטחון
חדשות אל-עהד

חדשות אל-עהד (, בתעתיק מדויק: אלעהד ניוז) הוא עיתון חדשות לבנוני בערבית בבעלות ארגון הטרור חזבאללה, ומהווה אחד מגופי התעמולה שלו. העיתון הוקם במטרה להציג את הנרטיבים ונקודות המבט של חזבאללה בקרב הציבור הלבנוני והערבי. הוא עוסק במגוון נושאים ובהם חדשות, פרשנויות, ראיונות ותוכניות תיעודיות, עם התמקדות בנושאים הקשורים למדיניות החוץ של לבנון, הסכסוך הישראלי-פלסטיני, פעילות חזבאללה וההתרחשויות ב.

העיתון יצא לאור לראשונה ב-18 ביוני 1984, כעיתון שבועי בשם "אל-עהד", וב-5 בנובמבר 1999 הושקה הגרסה האינטרנטית שלו, הפועלת באותה מתכונת עד היום.

כחלק מתאגיד התקשורת של חזבאללה, אתר חדשות אל-עהד מושפע מסדר היום הפוליטי והאידאולוגי של התנועה. אשר על כן, מופנית כלפיו ביקורת ככזה המשמש כלי תעמולה לטובת חזבאללה ומציג פרספקטיבה חד-צדדית על המתרחש באזור.

==קישורים חיצוניים==
* 

== הערות שוליים ==

קטגוריה:לבנון: עיתונים
קטגוריה:עיתונים בערבית
קטגוריה:חזבאללה
ויליאם אנסטסי

ויליאם אנסטסי, באנגלית: William Anastasi (11 באוגוסט 1933 - 27 בנובמבר 2023) היה אמן חזותי אמריקאי שעבד במגוון רחב של מדיה כולל רישום, ציור, פיסול, עבודות צילום וטקסט <ref></ref> הוא חי ופעל בעיר ניו יורק מתחילת שנות ה-60 ונודע כ"אחד האמנים הקונספטואליים המוערכים ביותר בדורו". <ref>Jannson, Peder (2001). "William Anastasi: Copenhagen Contemporary Art Center". Sculpture. 20 (6): 73–74.</ref>

== ביוגרפיה ==
ויליאם אנסטסי נולד בפילדלפיה, פנסילבניה, ב-11 באוגוסט 1933.

תערוכת היחיד הראשונה שלו התקיימה ב-1964 בגלריה בטי פרסונס בעקבות פגישה מקרית עם פיליפ גוסטון שהמליץ על עבודתו לפרסונס. <ref></ref>בעקבות זאת הציג מספר תערוכות בגלריה דואן בין השנים 1965 עד 1970.

עבודתו הייתה מופשטת ומושגית בעיקרה. עבודות מוקדמות שלו כמו Relief (1961) ו־Issue (1966) משלבות שימוש בחומרי תעשייה ובנייה. יצירותיו מוחזקות על ידי מוזיאון המטרופוליטן לאמנות, המוזיאון לאמנות מודרנית, מוזיאון גוגנהיים, מוזיאון וויטני, מרכז ווקר לאמנות, הגלריה הלאומית לאמנות והמכון לאמנות של שיקגו. בשנת 2010 הוענק לאנסטסי בקרן לאמנויות עכשוויות, פרס ג'ון קייג', מענק בלתי מוגבל המוענק פעם בשנתיים. <ref></ref>

עבודות המוצגות כעת של אנסטסי כוללות את "תשע תצלומי פולארויד של מראה" במוזיאון המטרופוליטן לאמנות. בשנת 2007, הוא לקח חלק בהופעה האמנותית "בליינד דייט" בגלריה ווייט בוקס בניו יורק. בהופעה, הוא ועמיתו האמן לוסיו פוצי ציירו שניהם עשרות יצירות אמנותיות בעי ניים מכוסות, בדו-קרב אמנותי בן 8 שעות. <ref>Boucher, Brian (March 2007). "William Anastasi and Lucio Pozzi at White Box". Art in America. 95 (3): 182.</ref>

בתחילת הקריירה שלו, אנסטסי הושפע במידה רבה ממרסל דושאן, שהיווה השראה לתצוגות שלו בגלריה דואן מ-1965 עד 1970. <ref>Boulbès, Carole (2013). "William Anastasi". Art Press (397): 28.</ref>

אנסטסי היה חבר קרוב של המלחין ג'ון קייג' אותו פגש לראשונה בשנת 1965 כאשר קייג' שמע כי אנסטסי מכין תערוכה בשם 'אובייקטים קוליים' והתעניין במידע נוסף בשנת 1977 החלו קייג' ואנסטסי לשחק שחמט מדי יום אנסטסי כתב את ספר הזיכרונות The Cage Dialogues על ידידותם.

ויליאם אנסטסי מת ב-27 בנובמבר 2023, בגיל 90. <ref></ref>

== הערות שוליים ==

קטגוריה:אמנים אמריקאים
קטגוריה:אמריקאים שנולדו ב-1933
קטגוריה:אמריקאים שנפטרו ב-2023
דם ושוקולד

דם ושוקולד (באנגלית:Blood & Chocolate) הוא סרט פנטזיה-אימה מ-2007. הוא מבוסס על רומן באותו שם מאת הסופרת הבריטית אנט קרטיס קלאוס.

הסרט מהווה הפקת קופרודוקציה בינלאומית אמריקאית, גרמנית, רומנית ובריטית.

==עלילה==
ויויאן היא בחורת זאב שנולדה בבוקרשט להורים שהיגרו לאמריקה. כשהייתה בת תשע הוריה ושני אחיה נרצחו, היא מתגוררת בעיר שנולדה ביחד עם דודתה אסטריד המחזיקה חנות שוקולד בבעלותה. אסטריד היא חברתו לשעבר של גבריאל, מנהיג קבוצת אנשי זאב, שבהתאם לחוקי קבוצתו, עזב אותה לאחר שבע שנים עבור בת זוג חדשה. גבריאל רואה בויויאן כבת זוגו החדשה ומאמין שהיא תהיה האישה שתביא לקבוצתו עידן חדש של תקווה.

ויויאן מתחילה לנהל מערכת יחסים רומנטית עם איידן שחוקר אנשי זאב אך לא מגלה על היותה אחת כזאת.

== קישורים חיצוניים ==
* 

קטגוריה:סרטי נעורים אמריקאיים
קטגוריה:סרטים גרמניים
קטגוריה:סרטים בריטיים
קטגוריה:סרטים רומניים
קטגוריה:אנשי זאב בתרבות ובאמנות
קטגוריה:סרטי 2007
אליזבת יו

אליזבת יו (באנגלית: Elizabeth Yu ; נולדה ב-6 באוקטובר 2002) היא שחקנית אמריקאית. מוכר בעיקר מתפקידה בתור הנסיכה אזולה <small>(אנ')</small> בסדרה "אווטאר: כשף האוויר האחרון" משנת 2024. 

== ביוגרפיה ==
יו נולדה בניו ג'רזי לאב קוריאני ולאם אמריקאית ממוצא גרמני, אירי ופולני.

מאז 2018, יו נמצא במערכת יחסים עם השחקן גאטן מאטרצו, כוכב הסדרה "דברים מוזרים". 

== קריירה ==
בדצמבר 2021 לוהקה יו לתפקיד הנסיכה אזולה <small>(אנ')</small> בסדרת הטלוויזיה "אווטאר: כשף האוויר האחרון".<ref></ref> הסדרה עלתה לשידור בשירות נטפליקס במהלך 2024. 

הקרדיט הראשון של יו היה בסרט מ-2022 "איפשהו בקווינס" <small>(אנ')</small> שביים וכתב ריי רומנו.<ref></ref>

בינואר 2023, לוהקה יו לסרט "הצצה ליחסים", קומדיה שחורה בבימויו של טוד היינס. <ref></ref> במרץ אותה שנה לוהקה לתפקיד מגי הצעירה בפיילוט לטלוויזיה של ערוץ NBC שיצרו ג'נה באנס וביל קרבס.<ref name="Campione"></ref> דמותה היא "חנון ספרי תעלומות רצח גדול" שבסופו של דבר נרצחת.<ref name="Campione" />

בשנת 2024, יו גילמה את הסטודנטית רובי בסרט ההתבגרות "Year One", בבימויה של לורן לוזברג. <ref></ref>

== פילמוגרפיה ==
=== קולנוע ===
{| class="wikitable"
|+
!שנה
! סרט
!תפקיד
! הערות
|-
| 2022
|איפשהו בקווינס <small>(אנ')</small>
|איימי
|
|-
| 2023
|הצצה ליחסים
| מרי את'רטון-יו
|
|-
| rowspan="2" |2024
|Year One
| רובי
|
|-
|Womb
|הא-יון
|
|-
|TBA
|Black Spines
|שונה
|
|}

=== טלוויזיה ===
{| class="wikitable"
|+
!שנה
! סדרה
!תפקיד
! הערות
|-
| 2024
|אווטאר: כשף האוויר האחרון
| הנסיכה אזולה <small>(אנ')</small>
|5 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא דרום קוריאני
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
בית הכנסת נובי סאד

בית הכנסת נובי סאד (בסרבית: Новосадска синагога, Novosadska sinagoga) הוא אחד ממוסדות תרבות רבים בנובי סאד, מחוז וויבודינה בסרביה. בית הכנסת ממוקם ברחוב היהודים (Jevrejska Street) במרכז העיר. בית הכנסת שירת בעבר את הקהילה הנאולוגית המקומית ומוכר כנקודת ציון היסטורית.

בית הכנסת החדש, שבנייתו החלה ב-1905 והסתיימה ב-1909, היה החמישי שהוקם באותו מקום מאז המאה ה-18 והוא הפך למקום מרכזי לכל הקהילה היהודית של נובי סאד. הוא תוכנן על ידי האדריכל ההונגרי באומהורן ליפוט, והוא היה חלק ממכלול מבנים גדול יותר שכלל משני צידי בית הכנסת שני בניינים המעוטרים בתבנית דומה: בניין אחד שימש כבית הספר היהודי והשני כמשרדים של הקהילה היהודית. בית הכנסת בנוי בסגנון אר נובו.

יותר מ-4,000 יהודים חיו בנובי סאד לפני מלחמת העולם השנייה, מתוך אוכלוסייה כוללת של 80,000. רק כ-1,000 מהם שרדו את השואה שבאה בעקבות פלישת גרמניה ליוגוסלביה ב-1941 וסיפוח אזור באצ'ה על ידי הונגריה.<ref>[https://www.jewishvirtuallibrary.org/jsource/judaica/ejud_0002_0015_0_14939.html Jewish Virtual Library (Novi Sad)]</ref> רבים עברו לישראל לאחר המלחמה. כיום חיים בנובי סאד כ-400 יהודים. כיום, בעוד שבית הכנסת אינו משמש לטקסים דתיים, הוא משמש לקונצרטים ולאירועי תרבות רבים.

בשנת 1991 נוסף בית הכנסת נובי סאד לרשימת בנייני תרבות-היסטוריות בעלי חשיבות רבה, והוא מוגן על ידי הרפובליקה של סרביה.

==גלריה==
<gallery>
קובץ: Novi Sad Synagogue 02.jpg| כיפת בית הכנסת מבחוץ
קובץ: Novi Sad Synagogue 04.jpg|בית הכנסת מבחוץ
קובץ: Novi Sad Synagogue 12.jpg|חלק מהכניסה הראשית
קובץ:Новосадска синагога.JPG|הכניסה הראשית לבית הכנסת
קובץ: Novi Sad Synagogue 08.jpg|הכניסה לבית הכנסת
קובץ:Novi Sad Synagogue - Aron HaKodesh.jpg| בית הכנסת מבפנים
</gallery>

== ראו גם ==
* יהודים בסרביה
* בית הכנסת בלגרד
* בית הכנסת סובוטיקה

== קישורים חיצוניים ==

* [https://www.bh.org.il/the-synagogue-of-novi-sad-serbia/ בית הכנסת של נובי סאד, סרביה - מוזיאון העם היהודי בבית התפוצות]

==הערות שוליים==

קטגוריה:בתי כנסת נאולוגיים
קטגוריה:סרביה: בתי כנסת
קטגוריה:נובי סאד
קטגוריה:אר נובו
פול אלכסנדר

פול ריצ'רד אלכסנדר (; 30 בינואר 1946 - 11 במרץ 2024) אשר נודע בכינוי "פוליו פול" היה עורך דין אמריקאי ניצול פוליו. הוא שבר שיא גינס כאדם שחי הכי הרבה זמן בתוך ריאת ברזל ונפטר בגיל 78 לאחר שחלה בפוליו ב-1952 בגיל שש.<ref name=":0"></ref> אלכסנדר קיבל תואר ראשון ודוקטור למשפטים באוניברסיטת טקסס באוסטין. הוא הוציא לאור ספר זיכרונות ב-2020.

== ביוגרפיה ==
אלכסנדר חלה בפוליו בגיל שש והיה משותק כל חייו, מסוגל להזיז רק את ראשו, צווארו ופיו.<ref name="chn-2014"></ref><ref></ref><ref></ref>

בתחילת שנות ה-50, תקופה שבה נרשמה התפרצות גדולה של פוליו בארצות הברית, מאות ילדים מדאלאס, טקסס, נלקחו לטיפול בבית החולים פארקלנד. בין המטופלים היה אלכסנדר, אשר הועבר למחלקת ריאות הברזל לאחר שכמעט איבד את חייו עקב אי זיהוי מוקדם של מצבו הרפואי החמור.<ref></ref> החל מ-1954, אלכסנדר פיתח שיטת נשימה גלוסו-לועית, המאפשרת לו לשהות מחוץ למכשיר הריאות הברזל לתקופות הולכות ומתארכות. אלכסנדר נהיה אחד מהתלמידים החלוצים במחוז בית הספר העצמאי של דאלאס שקיבלו חינוך ביתי, תוך שינון במקום כתיבת סיכומים. בשנת 1967, בגיל 21, הוא סיים את לימודיו בתיכון, והיה לאדם הראשון בדאלאס שהשלים את לימודיו התיכוניים ללא השתתפות פיזית בכיתות.<ref name=":0" />

אלכסנדר קיבל מלגה<ref name="chn-2014"/> לאוניברסיטת סאות'רן מתודיסטית. הוא עבר לאוניברסיטת טקסס באוסטין, שם קיבל תואר ראשון ב-1978, ותואר משפטי נוסף ב-1984.<ref></ref> הוא קיבל עבודה בהוראת טרמינולוגיה משפטית לסטנוגרפים בבית המשפט בבית ספר למסחר באוסטין לפני שהתקבל ללשכת עורכי הדין ב-1986.<ref></ref>

אלכסנדר שבר שיא גינס כאדם שבילה את פרק הזמן הארוך ביותר בחייו בריאת ברזל.<ref name=":1" /><ref></ref>

הוא מת מזיהום שנגרם על ידי COVID-19 ב-11 במרץ 2024, בגיל 78.<ref></ref>

== ספרו ==
אלכסנדר פרסם בעצמו את ספר הזיכרונות שלו, Three Minutes for a Dog: My Life in an Iron Lung, באפריל 2020. לפי "הגרדיאן", "לקח לו יותר משמונה שנים לכתוב את זה, באמצעות מקל הפלסטיק והעט כדי להקיש את הסיפור שלו על המקלדת, או להכתיב את המילים לחברו".<ref name=":0" />

==קישורים חיצוניים==

== הערות שוליים ==

קטגוריה:עורכי דין אמריקאים במאה ה-20
קטגוריה:עורכי דין אמריקאים במאה ה-21
קטגוריה:נכים אמריקאים
קטגוריה:אמריקאים שנולדו ב-1946
קטגוריה:אמריקאים שנפטרו ב-2024
מאת'רבנק

מצר סולנט. מאת'רבנק משתרע בין רַייד לקָאוּז
מאת'רבנק (באנגלית: Motherbank) הוא מקום עגינה רדוד מעל שרטון חול במצר סוֹלֶנט, בדרום-מזרח אנגליה. הוא משתרע בין קָאוּז לרַייד , בחופו הצפון-מזרחי של האי וַייט.

סמוך לו נמצאים נמלים ומעגנות היסטוריים חשובים כמו פורטסמות', ספיטהד, סאות'המפטון ומפרץ סנט הלן, והוא עצמו שימש לעגינת אוניות סוחר מאות בשנים וכתחנת קרנטינה לאוניות.

הצי המלכותי הבריטי השתמש במאת'רבנק כמקום עגינה לאוניות מלחמה ישנות שהוצאו משימוש והמתינו לסופן. הן עגנו במקום מכמה שבועות ועד כמה שנים קודם שנמכרו, נגרטו או שימשו מטרה לתותחים והוטבעו.

==הערות שוליים==

קטגוריה:האי וייט (תעלת למאנש)
פרארי 340

פרארי 340 מקסיקו (באיטלקית: Ferrari 340 Messico) היא מכונית ספורט של חברת פרארי משנת 1952 שיוצרה עבור מרוצי ה־Carrera Panamericana.

נהגי המרוצים צ'ינטי (Chinetti) ולוקאס ( Lucas) סיימו את המירוץ בברלינטה במקום השלישי<ref></ref>.

== מפרט טכני ==
פרארי 340 בעלת מנוע 4.1 ל' Lampredi V12 המפיק כ-280 PS (206 קילו-ואט) ב-6600 סל"ד, ומאיץ למהירות מרבית של 280 קמ"ש, המכונית כולה עוצבה בידי מעצב מכוניות הספורט ג'ובאני מיקלוטי (Giovanni Michelotti)<ref></ref>

בסיס הגלגלים של המכונית הוא 2,600 מ"מ (102.4 אינץ'). רק ארבע יחידות יוצרו: שלושה Vignale Berlinettas ו־Vignale Spyder אחד.

== דגמי המשך ==
פרארי 340 mm (גם בעיצובו של ג'ובאני מיקלוטי) היא מודל המשך של ה־340 מקסיקו עם בסיס גלגלים קצר יותר- 2,500 מ"מ (98.4 אינץ'). ה-MM השתמשה באותו מנוע 4.1 ל' Lampredi V12 עם שלושה קרבורטורים דומים של Weber 40DCF שעזרו לה להשיג 280 PS (206 קילוואט) ב-6600 סל"ד ומהירות מרבית של 282 קמ"ש.

כעשר יחידות יוצרו, בהם- ארבע Pinin Farina Berlinettas, שתי Touring Spyders ו-ארבע Vignale Spyders<ref></ref>.
פרארי 340 mm

==קישורים חיצוניים==

== הערות שוליים ==

קטגוריה:פרארי
Old and Wise

"Old and Wise" היא בלדה של להקת הרוק הבריטית The Alan Parsons Project שיצא כסינגל מתוך אלבום האולפן השישי שלהם, Eye in the Sky, בדצמבר 1982. השיר הגיע למקום ה-21 במצעד הבילבורד האמריקאי בתחילת 1983<ref></ref> ולמקום ה-74 בבריטניה, הראשון מבין הסינגלים של הלהקה שהגיע למצעד במדינה זו.<ref></ref>

== הקלטה ==
הקול המוביל בהוצאה המקורית של "Old and Wise" בוצע על ידי סולן הזומביס לשעבר קולין בלונסטון.<ref></ref> בלונסטון הופיע מספר פעמים באלבומים של Alan Parsons Project, אך "Old and Wise" היה הסינגל היחיד עם בלונסטון כסולן שזכה להשמעות. מאוחר יותר הקליט בלונסטון מחדש את השיר עבור שני הדיסקים שלו Best Of אלבום, שנקרא Old and Wise, שיצא בשנת 2003.<ref></ref>

עם זאת, גרסה מוקדמת (ללא תזמור או סולו סקסופון) מציגה את אריק וולפסון שר שירה מובילה. השיר נכלל כאחד מרצועות הבונוס במהדורה המחודשת של Eye in the Sky משנת 2007.

== משתתפים ==
מוזיקאים
* קולין בלונסטון - שירה
* אריק וולפסון - פסנתר, עוגב
* מל קולינס - סולו סקסופון
* איאן בירנסון - גיטרות
* סטיוארט אליוט - תופים
* דייוויד פייטון - בס חשמלי
* אנדרו פאוול - תזמורת כלי נשיפה, עיבודים תזמורתיים, מנצח

צוות טכני
* אלן פרסונס - מפיק, טכנאי קול
* אריק וולפסון - מפיק בפועל
* טוני ריצ'רדס - עוזר מהנדס

== קישורים חיצוניים ==

== הערות שוליים ==

קטגוריה:שירי 1982
קטגוריה:סינגלים מ-1982
קטגוריה:שירים באנגלית
קטגוריה:שירים על זקנה
קטגוריה:בלדות משנות ה-1980
קטגוריה:בלדות רוק
קטגוריה:סינגלים בהוצאת אריסטה רקורדס
שפריצר

אנשים שותים שפריצרים ב[[פסטיבל בהונגריה]]
שפריצר (בגרמנית: Spritzer) הוא משקה שמוגש בכוס גבוהה וצונן, עשוי בדרך כלל עם יין לבן ומים מוגזים או מים מינרליים מוגזים. ניתן להשתמש בסוכר אינוורטי מותסס במקום יין לבן, כדי לשמור אותו מתוק, אך נייטרלי בטעם.

== מקור ==
שפריצר נגזר מהגרסה של השפה הגרמנית המדוברת באוסטריה, שם המשקה פופולרי מאוד. הוא משמש לצד הצורה השכיחה באותה מידה גשפריצר (Gespritzter שהמבוטא בעיקר G'spritzter), שם עצם הנגזר מחלק העבר של הפועל spritzen, (כלומר להשפריץ או להתיז), מונח שנמצא גם באזורים גרמניים מסוימים, כגון הסן (למשל Süssgespritzter, כלומר "גשפריצר מתוק"). יש שפריצר של לימונדה תוססת במקום מי סודה (Sauergespritzter). ברוב גרמניה, המילה "שורל" משמשת לציון שפריצר.

== שפריצרים אלכוהוליים ==
שפריצרים אלכוהוליים זמינים יותר ויותר מעורבים מוכנים בפחיות. האלכוהול והקלוריות הנמוכים יחסית שלהם אומר שהם משווקים לרוב לקהל לקוחות נשים.

בהסן, "Gespritzt" מתייחס בדרך כלל לתערובת של מי סודה או לימונדה ואַפּפֶלווַיין , משקה אלכוהולי ממיץ תפוחים מותסס, הדומה במקצת לסיידר חריף ויבש.

בהונגריה, בעלת ההשפעה הגרמנית במשך מאות בשנים, שפריצר, הנקרא פְרֶץ' (fröccs), פופולרי מאוד. ישנם עשרות סוגים שונים של שפריצרים. הם נבדלים על ידי שיעור היין והמים המוגזים או סוג הנוזלים האחרים שנוספו. דוגמאות (הרשימה אינה ממצה) כוללות:
* Kisfröccs או Fütty ('שפריצר קצר' או משרוקית), עשוי עם 1 ד"ל יין ו-1 ד"ל של מי סודה מוגזים.
* Nagyfröccs ('שפריצר גדול'), עשוי עם 2 ד"ל יין ו-1 ד"ל של מי סודה מוגזים;
* Hosszúlépés ('צעד ארוך'), עשוי עם 1 ד"ל יין ו-2 ד"ל של מי סודה מוגזים;
* Házmester ('קונסיירז'), עשוי עם 3 ד"ל יין ו-2 ד"ל של מי סודה מוגזים;
* Háziúr ('שפריצר בעל הבית'), עשוי מ-4 ד"ל יין ו-1 ד"ל של מי סודה מוגזים;
* Viceházmester ('סגן קונסיירז'), עשוי עם 2 ד"ל יין ו-3 ד"ל של מי סודה מוגזים;
* Sportfröccs ('שפריצר ספורט'), עשוי עם 1 ד"ל יין ו-4 ד"ל של מי סודה מוגזים;
* Újházy fröccs ('אויהאזי שפריצר'), עשוי עם 2 ד"ל יין ומיץ חמוצים מיוחד.
* Macifröccs ('שפריצר דובוני'), עשוי יין אדום, סודה וסירופ פטל;
* Krúdy-fröccs (שפיצר קרודי), עשוי עם 9 ד"ל של יין ו-1 ד"ל של מי סודה מוגזים.

וריאציות אחרות כוללות: șpriț de vară ("שפריצר קיץ") ברומניה (חלק אחד יין לבן ל-2 חלקים מים מוגזים), Brizganec או <nowiki></nowiki>Špricar<nowiki></nowiki> בסלובניה (יין והמים המינרלים הביתיים הפופולריים Radenska), שפיצר (špricer) בסרביה (יין לבן או רוזה, מעורבב עם מים מוגזים, חצי כוס מכל אחד). בקרואטיה, משקה פופולרי בשם gemišt מעורבב עם יין לבן ומים מוגזים לפי הטעם.

באזורים הצפון מזרחיים של איטליה, במיוחד ונציה והסביבה, משקה בשם שפריץ, הוא קוקטייל קליל, פופולרי מאוד. זוהי תערובת של יין לבן מבעבע (למשל, פרוסקו), מים מוגזים ואפרול או קמפרי. שפריצר באיטליה לא כל כך פופולרי ונקרא "שפריץ ביאנקו" (שפריץ לבן).

== שפריצר ללא אלכוהול ==
בארצות הברית, כמה מיצים מוגזים שאינם אלכוהוליים נמכרים כשפריצים. אותו סוג של מיץ מוגז (למעשה עשוי ממיץ ומים מינרליים מוגזים) ידוע בגרמניה בשם Saftschorle או Fruuchtschorle. (שניהם קיצור של Fruchtsaftschorle שנמצא בשימוש נדיר) במיוחד Apfelschorle (שפריצר מיץ תפוחים) הוא אחד המשקאות הקלים הפופולריים ביותר בגרמניה.

== ראו גם ==
* משקה אלכוהולי
* שנדי
* אלכופופ
* קאלימוצ'ו

== קישורים חיצוניים ==

קטגוריה:קוקטיילי יין
קטגוריה:משקאות מוגזים
קטגוריה:משקאות אלכוהוליים
דוד ישראל ארונשטם

דוד ישראל ארונשטם (נולד ב-21 באוקטובר 1991) הוא משורר, פרוזאיקן ומתרגם ישראלי.

== ביוגרפיה ==
ארונשטם נולד בקריית ביאליק למשפחת עולים מברית המועצות. למד בתיכון אורט קריית ביאליק.

החל לכתוב שירה ופרוזה במהלך שירותו הצבאי במפקדת חטיבת גולני. לאחר שחרורו, עבר לשדרות, שם למד קולנוע במכללה האקדמית ספיר.

בשנת 2017 יצא לאור ספרו הראשון, "חלום ישן", בהוצאת גוונים. זמן קצר לאחר מכן, הוזמן לשפוט בתחרות תרגום במסגרת "פסטיבל הספרותי לילדים דו-לשוניים"<ref></ref>.

בשנת 2018 החל לפעול לקידום השירה בחיפה ובקריות והקים יחד עם המשוררים טל סגל וכרמית דגני את "שירת התחתית", ליין ערבי שירה רב-לשוני שהתקיים בפאב הסינקופה.

בשנת 2019 הקים את "SALAT", כתב עת רב-לשוני לתרבות.

בשנת 2021 יצא לאור הספר המתורגם הראשון של ארונשטם, "זה לא יותר חדש לחיות", אשר איגד בתוכו את מיטב שיריו של סרגיי יסנין. הספר זכה לציון לשבח במסגרת הפרס ע"ש סוניה ברשילון<ref></ref>.

בשנת 2023 ייסד בשיתוף עם הוצאת קתרזיס את "אטלנטיס", סדרה לספרות ספקולטיבית<ref></ref>.

סיפור ספקולטיבי קצר של ארונשטם בשם "תמורות ושינויים" התפרסם במסגרת פרס עינת לשנת 2023<ref></ref>.

שיריו התפרסמו בכתב העת "עלטה", "מעריב", "הארץ" ועוד<ref></ref>.

ארונשטם הוא בוגר תואר שני בספרות השוואתית מאוניברסיטת חיפה ומתגורר בחיפה עם בת זוגו, אביב כהן ארונשטם.

== יצירותיו ==
=== ספרים שכתב ===
* חלום ישן, הוצאת גוונים, 2017, בעריכת עמוס לויתן.
* קידה לקיוכלבקר, הוצאה עצמאית - הוצאה לאור, 2018, בעריכת יואב גלבוע.

=== ספרים שתרגם ===
* זה לא יותר חדש לחיות מאת סרגיי יסנין, הוצאת קתרזיס, 2021.
* הסגן נים מאת יורי טינאנוב, הוצאת קתרזיס, 2022.
* קשה להיות אל מאת ארקדי ובוריס סטרוגצקי, הוצאת קתרזיס, 2023.
* הסומאק מאת אולריק דובני, הוצאת קתרזיס, 2023.
* דגון, המקדש מאת ה.פ. לאבקרפט, הוצאת קתרזיס, 2023.
* לאחר מכן מאת אדית וורטון, הוצאת קתרזיס, 2024.
* הלוחש באפלה מאת ה.פ. לאבקרפט, הוצאת קתרזיס, 2024.
* יונים מהשאול מאת רוברט א. הווארד, הוצאת קתרזיס, 2024.
* לאחר מכן ועוד משונים (אוסף סיפורים קצרים) מאת אולריק דובני, ה.פ. לאבקרפט, אדית וורטון, אדגר אלן פו, הוצאת קתרזיס, 2024.

== קישורים חיצוניים ==
* דוד ישראל ארונשטם בספרייה הלאומית<ref></ref>.
* 
* 
* יובל אביבי ומיה סלע, [https://www.kan.org.il/content/kan/podcasts/p-8266/435479/ המדריך להידרדרות לפשיזם], באתר כאן 11, 5 ביולי 2023.
* גלית דהן קרליבך, [https://epoch.org.il/culture-and-arts/534340/ מכונת הזמן של האחים סטרוגצקי], באתר אפוק, 4 בספטמבר 2023.
* 
* 
* 
* יובל אביבי ומיה סלע, [https://www.kan.org.il/content/kan/podcasts/p-8266/701726/ רוחות הרפאים של הזוגיות], באתר כאן 11, 11 בפברואר 2024.
* 
* 
* 
* 
* יובל אביבי ומיה סלע, [https://www.kan.org.il/content/kan/podcasts/p-8266/775799/ אימה בין השמשות], באתר כאן 11, 22 ביולי 2024
* איל חיות-מן, [https://www.israelhayom.co.il/culture/books/article/16216647?amp=1 "יונים מהשאול", לא רק לחובבי הז'אנר], באתר ישראל היום, 7 באוגוסט 2024
*

== הערות שוליים ==

קטגוריה:משוררים ישראלים
קטגוריה:בוגרי אורט קריית ביאליק
קטגוריה:בוגרי המכללה האקדמית ספיר
קטגוריה:ישראלים שנולדו ב-1991
רילי יוזפול גרופ

רילי יוזפול גרופ (בקיצור: RUG; באנגלית: ) היא חברה בין-לאומית שהוקמה בשנת 1977 על ידי אנדרו לויד ובר. היא עוסקת בהפקות תיאטרון, קולנוע, טלוויזיה, וידאו וקונצרטים, מרצ'נדייז, הוצאת מגזינים, תקליטים והוצאת מוזיקה. השם נוצר בהשראת ביטוי מסדרת ספרי הילדים "סדרת הרכבות" (שהעניקה גם השראה לוובר ליצור את אופרת הרוק "סטארלייט אקספרס"). החברה כוללת את רילי יוזפול ת'יאטר קומפני, סרטי רילי יוזפול, רילי יוזפול רקורדס ואחרים.<ref></ref>

== מוזיקה ==
=== רילי יוזפול רקורדס ===
במסגרת החברה, הוקמה גם חברת תקליטים באותו השם, דרכה הופצה מוזיקה ואלבומים שונים.

מספר אלבומים של הסופרן האנגלייה שרה ברייטמן הופצו דרכה וכך גם של אנדרו לויד ובר עצמו. בין האלבומים, נמנים:
*1984: Song & Dance – אלבום המחזמר של "שיר וריקוד".
*1985: Requiem – אלבום המחזמר של "רקוויאם".
*1989: The Songs That Got Away – אלבום של ברייטמן ולויד ובר.
*1992: Sarah Brightman Sings the Music of Andrew Lloyd Webber – אלבום של ברייטמן ולויד ובר.
*1995: Surrender – פסקול של ברייטמן ולויד ובר.
*1997: The Andrew Lloyd Webber Collection – אלבום אוסף של ברייטמן ולויד ובר.
*2002: Encore – אלבום של ברייטמן ולויד ובר.
*2005: Love Changes Everything – אלבום של ברייטמן ולויד ובר.

== קישורים חיצוניים ==
* 

== הערות שוליים ==

קטגוריה:חברות תקליטים
קטגוריה:חברות קולנוע
ענבל גושן

ענבל גושן (נולדה ב-1975) היא חוקרת מוח, פרופסור חבר במרכז אדמונד ולילי ספרא למדעי המוח באוניברסיטה העברית בירושלים. 

== השכלה ==
ענבל גושן היא בלת תואר ראשון בפסיכולוגיה, תואר שני בנוירו־ביולוגיה ודוקטורט בפסיכולוגיה ונוירו־ביולוגיה בנושא התפקידים המנהליים של האסטרוציטים.את שלושת תואריה רכשה באוניברסיטה העברית. סיימה השתלמות פוסט־דוקטורט בביו־הנדסה באוניברסיטת סטנפורד במהלכו חקרה את הזיכרון. לאחר מכן הצטרפה לסגל בית הספר לחקר המוח אדמונד ולילי ספרא באוניברסיטה העברית. ב-2023 קיבלה מלגת ERC Consolidator Grant - מענק יוקרתי מהאיחוד האירופי על עבודתה המחקרית.

בשנת 2024 התקבלה לארגון האירופי EMBO יחד עם יחד עם עוד שמונה חוקרים ישראלים<ref></ref>.

== תרומתה ==
פרופסור גושן תרמה רבות להבנת חשיבותם של האסטרוציטים. במשך מאות שנים הייתה הסכמה בין חוקרי המוח כי אין ליחס לאסטרוציטים תפקיד משמעותי בפעילות המוח. תפיסה רווחת זו עוצבה על ידי רמון אי קחל בן המאה ה-19 שהיה חוקר המוח המרכזי והנחשב באותה תקופה. עקב כך במשך יותר ממאה שנים לא נחקרו האסטרוציטים והתפיסה הייתה שתפקידם מסתכם בניקיון הגנה והזנה של הנוירונים. כן סברו בטעות כי הם גורמים לפגיעה בזיכרון במצבים פתולוגים. במחקריה של פרופסור גושן נמצא כי קיימת חשיבות נוספת ומשמעותית לקיום האסטרוציטים<ref></ref>.

במעבדתה של גושן נחקר מה עומד בבסיס המעבר מזיכרון לטווח קצר לזיכרון לטווח רחוק וכיצד פעילות עצבית משפיעה על ההתנהגות.

פרופסור גושן מצאה כי לאסטרציטים תפקיד בשימור ואצירה של זכרונות ארוכי טווח. נמצא כי פעילות האסטרוציטים הובילה לשיפור הזיכרון הן אצל עכברים בריאים והן בעכברים עם אלצהיימר וכי האסטרוציטים מסלקים את הפלאק שמזוהה עם המחלה. מחקרים אלו פתחו פתח למחקרים עתידיים הקשורים לשיפור זיכרון אצל חולי אלצהיימר<ref></ref>.

עוד מצאה פרופסור גושן כי קיים קשר בין פעילות האסטרוציטים לבין מנגנונים במוח הקשורים לתגמול שהוא כחלק משגרה. במחקרה עלה כי במקרים בהם התגמול צפוי וידוע מופרשים אסטרוציטים אשר מקודדים כנראה את מיקומו. קיימת אפשרות כי ממצאים אלו יובילו בעתיד לטיפול חדש בהתמכרות, דיכאון ובעיות מוטיבציה.

נבחרה על ידי גלובס לאחת הנשים המשפיעות לשנת 2022.

==הערות שוליים==

קטגוריה:סגל האוניברסיטה העברית בירושלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1975
קטגוריה:ישראלים שנולדו ב-1975
מנהטן רקורדס

מנהטן רקורדס (באנגלית: Manhattan Records) היא חברת תקליטים אמריקאית, בבעלות יוניברסל מיוזיק גרופ ופועלת כסניף של קפיטול מיוזיק גרופ .

== תולדות החברה ==
מנהטן רקורדס הוקמה בשנת 1984 על ידי ברוס לונדוול, ולאחר מכן שונה שמה ל-EMI מנהטן רקורדס (EMI Manhattan Records). חברת התקליטים שימשה להוצאה מחודשת של קטלוג המוזיקה השייך לקפיטול רקורדס וחברות תקליטים אחרות בבעלות EMI כגון יונייטד ארטיסטס רקורדס וליברטי רקורדס. עסקאות עם CBS רקורדס אירעו בהמשך לכך.<ref></ref>

בין האמנים החתומים ב-EMI מנהטן היו קני רוג'רס, ריצ'רד מרקס, נטלי קול, רד הוט צ'ילי פפרז ו-Queensrÿche.

== קישורים חיצוניים ==

== הערות שוליים ==

*
קטגוריה:חברות תקליטים
יפעת עובדיה-לוסקי

יפעת עובדיה-לוסקי (נולדה ב-3 ביוני 1976) היא יושבת ראש קרן קיימת לישראל, והיא האישה הראשונה בתולדות הארגון המשמשת בתפקיד זה. מכהנת כחברה בחבר הנאמנים של הסוכנות היהודית וחברה בהנהלת יד ושם.

קודם מינוייה ליו"ר קק"ל, עמדה בראש המחלקה לעברית ולתרבות בהסתדרות הציונית העולמית, כיהנה כמנכ"לית הליכוד העולמי במשך למעלה מארבע שנים והייתה לאישה הראשונה בתפקיד זה.

==ביוגרפיה==
עובדיה-לוסקי נולדה וגדלה בבת ים. למדה בבית הספר מקיף שש-שנתי אורט רמת יוסף בבת ים. התגייסה לצה"ל ושירתה כמורה חיילת בירושלים.

עובדיה-לוסקי גדלה והתחנכה על ערכי תנועת בית״ר, כיהנה כחברת המועצה הציבורית להנצחת זכרו ופועלו של זאב ז'בוטינסקי, וחברה במועצה הציבורית של תנועת בית״ר.

בשנים 2013–2015 כיהנה כראש מטה במשרד הביטחון ובמשרד המדע והטכנולוגיה, והובילה בין היתר את קידום היוזמה להנגשת המדע לפריפריה ועידוד הגיוס לצה״ל בקרב אוכלוסיות מיוחדות.

בשנת 2016 מונתה למנכ"לית הליכוד העולמי.

בתקופת כהונתה הרחיבה את פעילות הארגון בעולם, עם גיוס ראשי הסניפים בקהילות היהודיות בתפוצות לתוכניות למען הנצחת זכר השואה וכן במאבק נגד האנטישמיות ופשעי שנאה ונגד ביסוסו של ארגון החרם נגד ישראל BDS.

לאחר הקונגרס הציוני העולמי ה-38, שהתקיים בשנת 2020, נבחרה לעמוד בראש המחלקה לעברית ולתרבות בהסתדרות הציונית העולמית ומאז חברה בחבר הנאמנים של הסוכנות היהודית.

בדצמבר 2022, התכנס דירקטוריון קק"ל ובחר בעובדיה-לוסקי כיו"ר הדירקטוריון והחליפה את אברהם דובדבני שהיה היו"ר בשנתיים שלפני כן.

במאי 2023 הובילה להסכם ארוך טווח לחמש שנים בין קק"ל למדינת ישראל במסגרתו התחייבה הקרן להעביר 6 מיליארד שקלים למדינה באמצעות ביצוע פרויקטים לאומיים בתחומי ההתיישבות, פיתוח הפריפריה ומיזמים סביבתיים.

בספטמבר 2023, נבחרה יחד עם יעקב חגואל יו"ר ההסתדרות הציונית העולמית וסאם (שמואל) גרונדוורג יו"ר קרן היסוד, ברשימת 50 היהודים המשפיעים של השנה.

במהלך מלחמת חרבות ברזל יזמה את 'דרך הגיבורות' בכניסה לפארק אופקים. דרך שנועדה להנציח את גבורתן של נשים ישראליות אשר פעלו בקור רוח והצליחו במעשיהן להציל חיים של עשרות אנשים בזמן המתקפה של ה-7 באוקטובר.
בנוסף לכך יזמה בט"ו בשבט של אותה שנה את הנטיעות לזכרם של נרצחי מסיבת הנובה בחניון רעים שביער בארי.

במרץ 2024 נבחרה ל-50 הנשים המשפיעות בישראל של העיתון גלובס.<ref></ref>

היא בעלת תואר שני בהצטיינות במנהל ובמדיניות החינוך מאוניברסיטת תל אביב, ותואר ראשון בספרות עברית ובהיסטוריה מהאוניברסיטה העברית.

עובדיה-לוסקי נשואה לאמיר ואם לשלושה ילדים. מתגוררת בצור הדסה.

== קישורים חיצוניים ==

*[https://www.kkl.org.il/profile/kkl-jnf-leadership/new-chairman-in-office/ יו"ר קק"ל המכהנת - יפעת עובדיה-לוסקי] באתר קק"ל
* 
* שמעון וילנאי, [https://kenes-media.com/עיתון-חקלאות-יבול-שיא/ריאיון-החודש-עם-יפעת-עובדיה-לוסקי-יור/ ריאיון החודש עם יפעת עובדיה-לוסקי, יו"ר קק"ל], באתר יבול שיא, 26 ביוני 2023
* 

==הערות שוליים==

קטגוריה:יושבי ראש הקרן הקיימת לישראל
קטגוריה:חברי חבר הנאמנים של הסוכנות היהודית
קטגוריה:יד ושם: אישים
קטגוריה:בוגרות האוניברסיטה העברית בירושלים
קטגוריה:בוגרות אוניברסיטת תל אביב
קטגוריה:צור הדסה: אישים
קטגוריה:ישראליות שנולדו ב-1976
בוגאטי 252

בוגאטי 252 (באנגלית: Bugatti Type 252) היא מכונית ספורט שפותחה בין השנים 1957–1962 בידי יצרנית הרכב הצרפתית בוגאטי, אך לא עברה מעולם את שלב האב-טיפוס. המכונית שוכנת כיום במוזיאון Cité de l'Automobile במולהאוס, צרפת.

== היסטוריה ==
בוגאטי 252 היא תוצאת מחקר על מכוניות ספורט בנפח בינוני (1.5 ליטר) שנערך בשנת 1954 בניצוחו של רולנד בוגאטי, בנו הצעיר של מייסד החברה אטורה בוגאטי ואחיו של ז'אן בוגאטי, המכונית אינה עברה לשלב הייצור הסדרתי מעולם, הרכב שוכן כיום במוזיאון Cité de l'Automobile במולהאוס, צרפת, ב-2014 שוחזר הדגם על ידי המוזיאון וכיום הוא פעיל.

== קישורים חיצוניים ==

* Commons : Bugatti Type 252 - אוסף תמונות, סרטונים וקובצי אודיו
* בוגאטי 252- תמונות באתר [http://www.bugattibuilder.com/photo/index.php?cat=49&lang=german בוגאטי]

קטגוריה:מכוניות ספורט
MCA רקורדס

MCA רקורדס (באנגלית: MCA Records) הייתה חברת תקליטים אמריקאית בבעלות , שלימים הפכה לחלק מיוניברסל מיוזיק גרופ.

== רקע ==
, סוכנות כישרונות וחברת הפקות טלוויזיה, נכנסה לעסקי המוזיקה ב-1962 עם רכישת דקה רקורדס האמריקאית בניו יורק (נוסדה ב-1934),<ref></ref> כולל קורל רקורדס וברונסוויק רקורדס. היא נאלצה לעזוב את עסקי הכישרונות כדי להשלים את המיזוג. מכיוון שדקה האמריקאית החזיקה בסרטי יוניברסל, MCA קיבלה את הבעלות המלאה על יוניברסל והפכה אותה לאולפן קולנוע מוביל, שהפיק מספר שלאגרים.<ref></ref> בשנת 1966, MCA הקימה את יוני רקורדס,<ref></ref> ובשנת 1967, רכשה את קאפ רקורדס,<ref></ref> שנועלה על ידי יוני רקורדס.<ref></ref>

== קישורים חיצוניים ==

== הערות שוליים ==

קטגוריה:חברות תקליטים
הלגה רודה

הֶלְגֶה רוֹדֶה <small>(קרי: רוֹדֶ'ה)</small> (בדנית: Helge Rode; ) היה סופר, משורר, מחזאי, מבקר ועיתונאי דני.

==קורות חיים==
הלגה רודה היה בנם של המורה גוטפרד רוד ואשתו (1846–1918), עיתונאית ופעילה למען זכויות נשים. אחיו היה הפוליטיקאי (1867–1933).

הלגה רודה כתב בעיתונים , ו-.

הוא ביקר את מבקר הספרות היהודי הדני גאורג ברנדס ותנועת . היצירה Moderen (האם) של המלחין קרל נילסן נכתבה למחזה מאת רודה בשנים 1920–1921.

הלגה רודה היה נשוי לסופרת והעיתונאית , לבית נבלונג (1879–1956). נולדו להם שני בנים, המתרגם מיקל רודה (1908–1993) והשחקן .

==כתביו==
רודה עם [[הולגר דרכמן ואבה רודה בסקיין]]
<div style="direction: ltr;">
* Hvide blomster : digte ("פרחים לבנים" -קובץ שירים), Kjøbenhavn : Schubothe, 1892. 
* Digte ("שירים"), Kristiania, 1896. 
* Grev Bonde og hans hus drama i tre akter ("דרמה של הרוזן פארמר וביתו בשלוש מערכות"), København, Gyldendal, 1912. 
* Krig og aand ("מלחמה וחול"), Kjøbenhavn, Kristiania, Gyldendal, 1917. 
* En mand gik ned fra Jerusalem skuespil i tre akter ("אדם ירד מירושלים מחזה בשלוש מערכות"), Kjøbenhavn, Gyldendal, 1920. 
* Den stille have ("גן שקט"), Kjøbenhavn, Gyldendal, 1922. 
* Pladsen med de grønne trær. Den religiøse strømning i nutidens aandsliv ("הכיכר עם העצים הירוקים. המגמה הדתית בחיי הרוח של ימינו"), Kjøbenhavn, Gyldendal, Nordisk forlag, 1926. 
</div>

==קישורים חיצוניים==

<div style="direction: ltr;">
* [https://archive.org/search?query=((subject%3A%22Rode%2C%20Helge%22%20OR%20subject%3A%22Helge%20Rode%22%20OR%20creator%3A%22Rode%2C%20Helge%22%20OR%20creator%3A%22Helge%20Rode%22%20OR%20creator%3A%22Rode%2C%20H.%22%20OR%20title%3A%22Helge%20Rode%22%20OR%20description%3A%22Rode%2C%20Helge%22%20OR%20description%3A%22Helge%20Rode%22)%20OR%20(%221870-1937%22%20AND%20Rode))%20AND%20(-mediatype:software%29 Works by or about Helge Rode] at Internet Archive
* [https://biografiskleksikon.lex.dk/Helge_Rode Entry in the Danish Biographical Lexicon]
* [https://www.gravsted.dk/person.php?navn=helgerode Grave of Helge Rode]
</div>

==הערות שוליים==

קטגוריה:סופרים דנים
קטגוריה:משוררים דנים
קטגוריה:מחזאים דנים
קטגוריה:עיתונאים דנים
קטגוריה:מבקרי ספרות
קטגוריה:ילידי 1870
קטגוריה:נפטרים ב-1937